Sagledavanja nakon studentske radionice

Oblast: Arhitektura

**Pet Pitanja – Pet odgovora**

Naziv Radionice: **Plečnik Hiša: Pogled kroz prozor**

Lokacija: Ljubljana, Slovenija,

**Tema: *Intervju 09***

**Student 09: Tijana Batuta**

Status: Diplomirani Student *Master* Diplomskih Akademskih Studija

..

Univerzitet Union Nikola Tesla: Fakultet za Arhitekturu i Graditeljski Menadžment

Smer: Arhitektura i Urbanizam

 ***Pitanje 01:***

**Arhitektonska Radionica sa temom 'Pogled kroz prozor/Plecnik House' je ostvarena primenom *case study* analize kroz slobodnoručne, dijagramske i arhitektonske crteže i kompjuterske modele.
Na koji način je ovako kompleksno bazirano istraživanje uticalo na razvoj Vaših sledeće navedenih sposobnosti kao studenta i budućeg arhitekte:**

**a. razvoj koncepta ka procesu projektovanja i**

**b. sposobnost usmene prezentacije kao budućih arhitekata?**

 *Tijana Batuta, Odgovor 01:*

1. Radionica u Ljubljani, posebno boravak u Plečnikovoj kući, pružila mi je neprocjenjivo iskustvo. Okruženje je inspirisalo moje razmišljanje i podstaklo me da kroz skiciranje dublje istražim suštinu arhitektonskog izraza. Naučila sam kako da naglasim najbitnije aspekte crteža. Razne tehnike, zajedno sa različitim pristupima skiciranju, značajno su unaprijedile moj proces razvijanja ideja i omogućile mi da preciznije prenesem misli u procesu projektovanja
2. Iako sam ranije imala iskustva sa usmenim prezentacijama, ova radionica me je naučila kako da na sažet, ali efikasan način predstavim svoje ideje. Kroz skice i nekoliko pažljivo odabranih rečenica uspjela sam da prenesem svoju misao, osjećanja i viziju projekta na studente i profesore. Ovo iskustvo mi je pomoglo da usavršim vještinu jasnog i samouvjerenog izlaganja, što smatram izuzetno vrijednim za budući profesionalni razvoj.

***Pitanje 02:***

**2. Šta predstavlja najposebniji utisak Vaše ličnosti nakon intenzivnog procesa rada i socijalne interakcije tokom šestodnevnog boravka u Ljubljani ?**

*Tijana Batuta, Odgovor 02:*

Najposebniji utisak sa šestodnevnog boravka u Ljubljani jeste spoznaja koliko intenzivan rad i bliska saradnja s kolegama mogu da podstaknu lični i profesionalni razvoj. Dinamika radionice, u kombinaciji s inspirativnim okruženjem Plečnikove kuće, omogućila mi je da unaprijedim svoje vještine, ali i da se oslobodim u izražavanju svojih ideja.

 ***Pitanje 03:***

**3. Kako biste opisali podršku Univerziteta Union Nikola Tesla, Fakulteta za Arhitekturu i vodećeg profesora pre i nakon održavanja radionice i da li biste takav način zajedničkog studentskog rada na projektima imali nameru nastaviti u okviru Fakulteta?**

 *Tijana Batuta, Odgovor 03:*

Zahvaljujem se Univerzitetu Union Nikola Tesla na podršci tokom našeg boravka u Ljubljani. Drago mi je što je fakultet započeo sa organizacijom radionica, jer one pružaju neprocjenjivo iskustvo – od sticanja znanja i profesionalnih vještina do upoznavanja novih ljudi i istraživanja novih sredina.

Posebno sam zahvalna profesoru Bojanu Končareviću, glavnom inicijatoru ove radionice, koji mi je ukazao povjerenje da budem dio tima. Njegova prisutnost, strpljenje i motivacija tokom radionice, ali i u svakodnevnom radu na fakultetu, bili su ključni za naš uspjeh.

Smatram da bi ovakav oblik zajedničkog studentskog rada trebalo nastaviti i dodatno razvijati u okviru fakulteta, jer doprinosi kako profesionalnom, tako i ličnom razvoju studenata.

 ***Pitanje 04:***

**4. Na koji način biste jednom reči opisali kao Vaš utisak o studentima i profesorima Fakulteta Arhitekture u Ljubljani, Ljubljani kao gradu, primerima arhitekture Jože Plečnika koje ste posetili i Vašim kolegama sa kojima ste putovali, radili i boravili?**

 *Tijana Batuta, Odgovor 04:*

Ako bih sve to morala opisati jednom riječju, rekla bih **inspiracija**.

Studenti i profesori Fakulteta Arhitekture u Ljubljani ostavili su utisak predanosti i otvorenosti za razmjenu znanja. Sam grad Ljubljana oduševio me je svojom atmosferom, spojem tradicije i savremenosti, dok je arhitektura Jože Plečnika bila prava lekcija o viziji, detalju i trajnoj vrijednosti dizajna. Na kraju, moje kolege s kojima sam putovala i radila bili su izvor podrške, kreativnosti i zajedništva, što je dodatno obogatilo cijelo iskustvo.

 ***Pitanje 05:***

**5. Koje zemlje sa svojim gradovima, koje fakultete ili ustanove kulture iz inostranstva biste preporučili i usled kojih razloga sa Vašim dosadašnjim spoznajama kao studenta/studentice arhitekture kao potencijalna mesta budućih radionica i zajedničkih projekata iz oblasti arhitekture i primenjenog formalnog dizajna ?**

 *Tijana Batuta, Odgovor 05:*

Italija je savršena destinacija za buduće radionice i projekte u oblasti arhitekture zbog svog bogatog arhitektonskog nasleđa i kulturnog značaja. Gradovi Rima, Milana, Firence i Venecije nude neprocjenjiv uvid u razvoj arhitekture, od klasične i renesansne do barokne. Venecijanske bijenale predstavljaju jednu od najvažnijih međunarodnih manifestacija posvećenih umjetnosti i arhitekturi, pružajući platformu za inovacije, razmjenu ideja i istraživanje savremenih arhitektonskih trendova. Ova kombinacija istorijskih i savremenih iskustava čini Italiju idealnim mjestom za studente arhitekture koji žele da prošire svoje horizonte i steknu jedinstveno iskustvo u oblasti dizajna i urbanog planiranja.